10 Elektronický podpis
10.4 Časová pečiatka

Časová pečiatka preukazuje existenciu dokumentu v danej podobe v pevne špecifikovanom čase, to znamená, nerieši sa, kedy dokument vznikol a kto dokument vlastnil.

Dátová štruktúra časovej pečiatky je obdobná ako štruktúra certifikátu. Technicky je časová pečiatka realizovaná ako ďalší elektronický podpis odvodený od autority časových pečiatok TSA (Time Stamp Authority).

Existuje aj tzv. kvalifikovaná časová pečiatka ako ekvivalent kvalifikovanej elektronickej pečiatky, resp. kvalifikovaného elektronického podpisu. Kvalifikovanú časovú pečiatku vytvára kvalifikovaný poskytovateľ služby časových pečiatok.

Elektronicky podpísaná štruktúra časovej pečiatky okrem iného obsahuje:

- meno vydavateľa,
- jedinečné sériové číslo pečiatky,
- kontrolný súčet (tzv. HASH) odvodený z dokumentu a
- čas.

Autorita časových pečiatok TSA preukazuje synchronizáciu svojho časového zdroja s celosvetovým časovým štandardom UTC (Universal Time Coordinated).

Ukážka časovej pečiatky